Μαρμελάδα σταφύλι με τζίντζερ και λεμόνι
Αρωματική μαρμελάδα σταφύλι, για να απολαμβάνουμε το υπέροχο αυτό φρούτο όλον τον χρόνο. Για την ευκολία μας, επιλέγουμε μια ποικιλία σταφυλιού χωρίς κουκούτσι.
1 κιλό μαύρη κορινθιακή σταφίδα (ή άλλη ποικιλία σταφυλιού της αρεσκείας μας), χωρίς κουκούτσι  , 500 γρ. ζάχαρη , 40 ml χυμός λεμόνι, 10 γρ. τζίντζερ φρέσκο, τριμμένο
Για να ετοιμάσουμε τη μαρμελάδα σταφύλι, σε ένα μπολ ανακατεύουμε τα σταφύλια με τη ζάχαρη, σκεπάζουμε με μεμβράνη και αφήνουμε στο ψυγείο για 1 βράδυ. Ρίχνουμε το όλον σε κατσαρόλα, προσθέτουμε το λεμόνι, το τζίντζερ και 100 ml νερό και βράζουμε σε δυνατή φωτιά για περίπου 30 λεπτά ή μέχρι να δέσει η μαρμελάδα *.Βάζουμε τη μαρμελάδα σε αποστειρωμένα βάζα, τα κλείνουμε και τα γυρνάμε ανάποδα. Φυλάσσουμε σε σκοτεινό μέρος για δύο μήνες ή περισσότερο στο ψυγείο.
Ζάχαρη,Σταφύλι,Vegan,Νηστίσιμα,Χορτοφαγικά,Χωρίς γαλακτοκομικά